کامرون'دا، بیر مسسیونر مکتبینی باسان تانینمایان شخص‌لر یاش‌لاری 11 ایله 17 آراسیندا دییشن 79 اؤیرنجی و اوچ پرسونلی قاچیردی.
اؤلکه‌نین باش‌لیجا اولا‌راق اینگیلیس دیلینده قونوشولان قوزئی باتی بؤلگه‌سینده بیر خریستیان پرسبیترین مکتبینی باسان و بؤلوجو اولدوق‌لاری دوشونولن آدام‌لار، یاش‌لاری 11 ایله 17 آراسیندا دییشن 79 اؤیرنجی ایله آرا‌لاریندا مکتب مودیری‌نین ده یئرلشدیگی اوچ امکداشی قاچیردی.
حادثه بازار گئجه‌سی میدانا گلدی.
اؤزلرینه "آمبا اوغلان‌لاری" آدینی وئرن بیر قروپون سوسیال مئدیا‌دان پایلاشدیغی بیر ویدئودا قاچیریلان اوشاق‌لار یئر آلارکن، چوخو کیشی اولان بعضی اؤیرنجی‌لر کامئرایا قارشی اؤزلری‌نین و والیدین‌لری‌نین آدلارینی دئیرکن گؤرونتولندی.
سیلاح‌لی بعضی آدام‌لار ایسه سؤزقونوسو ویدئودا، اوشاق‌لارین "موباریزه سونا چاتاندا" آزاد ائدیله‌جک‌لرینی بیلدیریر.
ویدئونون حقیقتی اولوب اولمادیغی هله تصدیق‌لنه، بعضی عائله‌لر سوسیال مئدیا‌دان اوشاق‌لارینی تانیدیق‌لارینی بیلدیریب.
دویچه وله تورکجه‌نین خبرینه گؤره، اؤلکه‌دکی پرسبیترین کیلسه‌سی‌نین باش کشیشی ساموئل فونکی فوربا، اوشاق‌لاری قاچیران قروپون هر هانسی بیر فیدیه طلب ائتمدیگینی، یالنیز مکتبین باغلانیلماسینی ایستدیک‌لرینی بیلدیریب.
